Panin oma suu kinni, sest nii suur minu naiivsus ka ei olnud, et oleksin oma juttu kurtidele kõrvadele edasi leierdanud. Kui pärast toimunu üle aru pidasin, sain aru, et minu naiivsus ei lasknud mul kohe näha - need inimesed vajavad kannatusi. See laps ei tohigi terveks saada, sest kui ta oleks terve, siis ta muutuks vägivaldseks ümbritseva keskkonna suhtes. Olles emaga põhimõtteliselt sama meelt, oleksid nad organiseeritud kuritegevuse initsiaatorid. Haigus takistab seda.